ഐഫോണ് 13െന്റ വില പ്രതീക്ഷിച്ചതിലും ഉയരും വില കൂട്ടാനൊരുങ്ങി ആപ്പിള് വാഷിങ്ടണ്: സെപ്റ്റംബറില് പുറത്തിറങ്ങുമെന്ന് പ്രതീക്ഷിക്കുന്ന ആപ്പിളിെന്റ ഐഫോണ് 13െന്റ വില പ്രതീക്ഷിച്ചതിലും ഉയരുമെന്ന് റിപ്പോര്ട്ട്. ചിപ്പിെന്റ വില വര്ധനവ് മൂലം ഫോണിെന്റ വില കൂട്ടാന് കമ്ബനി നിര്ബന്ധിതമാവുന്നുവെന്നാണ് റിപ്പോര്ട്ട്. നേരത്തെ ഐഫോണ് 12ന് സമാനമായ വിലയില് തന്നെ 13 ലഭിക്കുമെന്നായിരുന്നു പ്രതീക്ഷ. എന്നാല്, ഈ പ്രതീക്ഷകളെ അസ്ഥാനത്താക്കിയാണ് പുതിയ വാര്ത്തകള് പുറത്ത് വന്നിരിക്കുന്നത്.ആപ്പിളിന് ചിപ്പുകള് നല്കുന്ന തായ്വാന് സെമികണ്ടക്ടര് കമ്ബനി വില ഉയര്ത്തുന്നതാണ് കമ്ബനിക്ക് തിരിച്ചടിയാവുക. 2022 ജനുവരി മുതലാണ് ചിപ്പുകളുടെ വില ഉയര്ത്തുക. ഏകദേശം 20 ശതമാനം വില വര്ധനവാണ് പ്രതീക്ഷിക്കുന്നത്. ഇതിന് ആനുപാതികമായ വര്ധനവ് ഐഫോണിെന്റ വിലയിലും ഉണ്ടാവും.അഞ്ച് ശതമാനം വര്ധനവായിരിക്കും ഐഫോണ് 13െന്റ വിലയില് ഉണ്ടാവുക. 79,990 രൂപക്കാണ് കഴിഞ്ഞ വര്ഷം ആപ്പിള് ഐഫോണ് 12 പുറത്തിറക്കിയത്. എന്നാല്, ഐഫോണ് 13യുടെ വില 85,000 ആയിരിക്കുമെന്നാണ് സൂചന.